Ek het reeds verduidelik dat my pa op sy sterfbed geestelik dood was as gevolg van sy lewenstyl, al het hy sy eie bybel gehad en al het hy daarin gelees en al het hy geweet van die Vader en Seun en Heilige Gees.
Ek het met hom gepraat oor dat hy sy hart vir die Here moes gee - hom verduidelik dat wedergeboorte esensieel is. Hy het my nog gevra of dit nie te laat was nie? Dadelik het die Heilige Gees my herhinner aan die man langs Jesus op die kruis, en ek het die boodskap oorgedra.
Na my pa vir die soveelste keer ingesluimer het - het hy wakker geword na my gekyk en gesê - ek is reg - op daardie oomblik het hy sy hart aan die Here gegee en dadelik het die atmosfeer in die kamer verander!
Toe hy nadat hy geslaap het, weer bykom, het hy my gevra wie die twee manne is wat by sy voettenend staan. Dit was net ek daar in die fisiese. Toe ek vra sê hy hulle het wit klere aan.